Задава ли се нов проект по Средната земя | webcafe.bg
Webcafe по The Times
08.11.2017, 16:37 (обновена 09.11.2017, 19:43)
Наследниците на Толкин водят преговори за нови серили
През 1969 г. Джон Толкин продава филмовите права на своя епичен фентъзи роман "Властелинът на пръстените" за скромната сума от 100 000 лири стерлинги, за да успее да плати данъците си. Десетилетия след това Питър Джаксън успява по него да направи една прекрасна трилогия, която въвлича в историята на Средната земя множество нови фенове.
След това, разбира се, прави още една трилогия за хобити, джуджета и елфи, по "Хобит", която може да се приема предимно като гавра с оригиналния материал, но това не е важно.
Истината е, че от всичко това наследниците на Джон Толкин така и не успява да достигнат до грандиозните печалби от франчайза, които се оценяват на над 2 млрд. паунда. От години те водят дела с Warner Bros за дял от печалбите, които излизат от рекламните и фенски стоки.
Сега обаче двете страни се обединяват като част от преговорите с Amazon и Netflix за телевизионна версия на "Властелинът на пръстените", която, ако се появи на бял свят, би била една от най-скъпите телевизионни продукции на всички времена.
Според информациите досега наследниците на Джон Толкин, сред които са и двете му все още живи деца - Кристофър (93 години) и Пресила Ан (88 години), искат от стрийминг компаниите сума между 200 и 250 млн. долара за правата върху материала на баща им.
Ако оттам се съгласят, проектът, който трябва да покаже Средната земя на малкия екран, тепърва ще се дооскъпява като само за актьори и сценичен персонал се очаква разходите да бъдат около 100 млн. долара за сериал.
Според сп. Variety Джеф Безос, главният изпълнителен директор на Amazon, е предприел изключително необичайната стъпка да се включи лично в преговорите. Безос, който е голям фен на фентъзито по принцип, е инструктирал мениджърите на Amazon Studios да намерят блокбъстър в стила на "Игра на тронове".
Според различни информации телевизионните права, за които Amazon и Netflix преговарят, може да не включват всички герои. Толкинското имение, Амазон, Нетфикс и Уорнър Брос отказаха да коментират.
Това, което прави предложената сделка още по-забележителна, е, че наследниците на Толкин са разработили концепцията съвместно с Warner Bros. В последния засега съдебен процес те съдят студиото за 62 млн. паунда, заявявайки, че авторските права за филмите не дават право на студиото да произвежда също така видеоигри и приложения, базирани на книгите. Делото стартира през 2012 г., но до договорка се стигна чак през юли тази година.
Готовността на семейство Толкин да разреши нова поп културна интерпретация по романите на великия писател подсказва за промяна в позицията на Кристофър Толкин, който прекарва по-голямата част от живота си в това да се занимава с произведенията на баща си. През 2012 г. той заяви в интервю за френския ежедневник "Монд", че Холивуд "е изцедил книгата напълно, превръщайки я в екшън за младата аудитория".
"Пропастта между красотата и сериозността на произведението, от една страна, и това, в което се е превърнало, ме потресе. Комерсиализацията сведе естетическото и философското въздействие на романите до нищо. И има само едно решение за мен - да обърна глава на другата страна", допълва още той.
Сред останалите съдържатели на наследството на Толкин са още неговата дъщеря Пресила, внукът му Майкъл Джордж Руел Толкин (син на втория син на писателя - Майкъл), както и втората жена на Кристофър - Бейли.
Всички те са се обединили в тръста "Толкин", който инвестира постъпленията от авторски права в благотворителни каузи.
Развитието в проекта определено ще раздвижи интереса към Средната земя, след като "Игра на тронове" успя да се превърне в абсолютен хит, а редица други фентъзи проекти също се появиха на екран. Сигурно засега е само едно - ако се появи сериал във вселената на "Властелинът на пръстените", по света ще има милиони доволни фенове.
Oще: властелинът на пръстените джон толкин дж.р.р. толкин кристофър толкин наследниците на толкин средната земя толкин хобит
2 Дракон с кисело зеле | 09.11.201701:45
Иначе - да бяха направили сериал по Хрониките на Амбър. Егати. От двайсет години чакам да ги екранизират.
Да бяха придвижили екранизацията на поредицата на Скот Линч за Джентълмените копелета, за която се заговори преди почти десетилетие.
Да бяха... екранизирали някое от многото безумно популярни фентъзита, които не са били на екран, вместо да скачат на нещо екранизирано не знам колко пъти вече.
1 Дракон с кисело зеле | 09.11.201701:36
Истината е, че от всичко това наследниците на Джон Толкин така и не успява да достигнат до грандиозните печалби от франчайза, които се оценяват на над 2 млн. паунда.
Игати изричиниито.
Първо, наследниците не успява. Второ, два милиона паунда може да са грандиозни печалби за някой български арт проект, финансиран държавно, но не и за най-огромния фентъзи франчайз в историята на киното, в който само първият филм, преди да вземем предвид инфлацията, струва деветдесет и три милиона долара.
С други думи, от някакви ГОДИНИ насам читателите ви казват да си смените преводача и да си наемете свестен редактор. Направете го най-после.